

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

# **L Ē M U M S**

Daugavpilī

2022.gada 15.septembrī **Nr.585**

(prot. Nr.30, 3.§)

**Par nekustamā īpašuma Valkas ielā 4, Daugavpilī, daļas nodošanu bezatlīdzības lietošanā**

Pamatojoties uz likuma „Par pašvaldībām” 14.panta otrās daļas 3.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 4.1 punktu, trešo daļu, trešo prim daļu, piekto un sesto daļu, ņemot vērā Valsts ieņēmumu dienesta 2019.gada 10.maija lēmumu Nr.30.6-8.71/167663, ar kuru biedrībai “Invalīdu sporta biedrība “SOLIS PLUS”” ir piešķirts sabiedriskā labuma organizācijas statuss darbības jomās – labdarība (spēkā no 20.05.2019.) un sabiedrība, it īpaši trūcīgo un sociāli mazaizsargāto personu grupu, sociālās labklājības celšana (spēkā no 20.05.2019.), izskatot biedrības “Invalīdu sporta biedrība “SOLIS PLUS”” 2022.gada 23.augusta iesniegumu un 2022.gada 5.septembra iesniegumu, Daugavpils pilsētas domes Izglītības un kultūras jautājumu komitejas 2022.gada 8.septembra atzinumu, Finanšu komitejas 2022.gada 8.septembra atzinumu, atklāti balsojot: PAR – 13 (I.Aleksejevs, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, J.Lāčplēsis, I.Prelatovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj**:

1. Nodot bezatlīdzības lietošanā biedrībai “Invalīdu sporta biedrība “SOLIS PLUS”” (reģ.Nr.40008277843, juridiskā adrese Piekrastes iela 41 - 23, Daugavpils), turpmāk – Biedrība, Daugavpils valstspilsētas pašvaldībai piederošo nekustamā īpašuma daļu – telpu ēkā Valkas ielā 4, Daugavpilī (kadastra apzīmējums 0500 005 2707 001) 267,7 m2 platībā), kas būves kadastrālās uzmērīšanas lietas 1.stāva plāna telpu grupas eksplikācijā atzīmēta ar Nr. 27, un ēkai piesaistītā zemesgabala (kadastra apzīmējums 0500 005 2707) 12637 m2 platībā, Valkas ielā 4, Daugavpilī, 2677/102065 domājamās daļas (turpmāk – Īpašums).
2. Ēkas ar kadastra apzīmējumu 0500 005 2707 001 kopējā bilances vērtība uz 30.09.2022. ir 1383331,32 *euro* (viens miljons trīs simti astoņdesmit trīs tūkstoši trīs simti trīsdesmit viens *euro* un 32 centi). Zemesgabala bilances vērtība uz 01.09.2022. ir 36521,00 *euro* (trīsdesmit seši tūkstoši pieci simti divdesmit viens *euro,* 00 *centi*).
3. Īpašums tiek nodots bezatlīdzības lietošanā līdz 2023.gada 31.maijam, bet ne ilgāk kā uz laiku, kamēr Biedrībai ir sabiedriskā labuma organizācijas statuss.
4. Īpašuma bezatlīdzības lietošanas mērķis – nodrošināt Biedrības darbību sociālās labklājības celšanas jomā, organizējot veselību veicinošas nodarbības ar horeogrāfijas elementiem ratiņkrēslos esošajiem senjoriem.
5. Īpašuma stāvoklis ir apmierinošs.
6. Biedrība ir tiesīga izmantot bezatlīdzības lietošanā nodoto Īpašumu tikai lēmuma 4.punktā paredzētajam mērķim un lietot to tā, lai nepasliktinātu to stāvokli.
7. Biedrībai ir pienākums nekavējoties nodot bezatlīdzības lietošanā nodoto Īpašumu atpakaļ Daugavpils Iespēju vidusskolai šādos gadījumos:
   1. Īpašums tiek izmantots pretēji tā nodošanas bezatlīdzības lietošanā mērķim;
   2. Biedrībai tiek anulēts sabiedriskā labuma organizācijas statuss;
   3. pēc lēmuma 3.punktā norādītā termiņa notecējuma;
   4. ja Īpašuma bezatlīdzības lietošanas līgums tiek lauzts pirms lēmuma 3.punktā norādītā termiņa.
8. Uzdot Daugavpils Iespēju vidusskolai sagatavot un noslēgt līgumu par Īpašuma nodošanu bezatlīdzības lietošanā Biedrībai, ar nosacījumu nepārsniegt Īpašuma lietošanu 4,5 stundas nedēļā un paredzot pienākumu segt visus ar bezatlīdzības lietošanā nodotā Īpašuma uzturēšanu saistītos izdevumus (elektroenerģija, apkure, ūdens, kanalizācija u.c.).

Domes priekšsēdētājs *(personiskais parakts)* A.Elksniņš